শম্পা ঘোষ-এর কবিতা একগুচ্ছ শব্দের ভাঁড়
একগুচ্ছ শব্দের ভাঁড়
তৃপ্তির ঢেঁকুর
কিছু মানুষ শুধুই ফোসে অন্যকে সে সদাই রোষে
মাথার মধ্যে বুদ্ধি কষে দিনেরাতে বসে বসে
ঘুম যে তার গেছে চলে
অম্বল হয় কিছু খেলে
ময়দার মত কেবল ঠাসে ওটাই করতে ভালোবাসে।
আমি আছি তবুও নেই এ যে বড় মায়া
দেহখানি শুধুই চলে সঙ্গে নিয়ে ছায়া
ভাবখানি যাই উড়ে
আমি যেন ভবঘুরে
জীবন দেখি চলছে সাথে ঠিক চলন্ত এক কায়া।
সব কিছুতে মূল্য কষে জীবনটা যার মূল্যহীন
এই ভবেতে পয়সাগুনে কত মানুষ কাটায় দিন
স্বাদ পায় না খেয়েও খাবার
ভয় পেয়ে যায় খরচ হবার
হাত গলে যায় সেই ভয়েতে বুক করে চিন চিন।
কবিতাটি ৩৭৬ বার পঠিত হয়েছে।
প্রকাশের সময়:০৪/১২/২০১৮, ১৯:৩৫ মি:
মোঃ সানাউল্লাহ্ (আদৃত কবি) ১৫/০২/২০১৯, ২০:১৪ মি:
মানব জীবন ভিন্ন ভিন্ন অবস্থানে বিভক্ত হয়ে চলে! এ ছাড়াও আরও ঢের চারিত্রিক বৈশিষ্ট নিয়ে মানুষের কর্মজীবন চলমান অবনী মাঝে! কেউ অপরের উপর সর্বদাই নাখোশ থাকে, কেউ বা নিজেকে তুচ্ছ ভাবে, কেউ বা আবার অর্জিত ধন ভোগ করা থেকে বিরত থাকে কৃপণতার কারণে! ভারী সুন্দর করে সাজিয়েছেন মনের মত করে। খুবই ভাল লাগল প্রিয় কবি, শুভ কামনা রইল।
শম্পা ঘোষ ১৫/০২/২০১৯, ২০:২৪ মি:
আপনার সুমার্জিত বিশ্লষণ ও তথ্যনির্ভর মন্তব্যে আমি উল্লসিত ও প্রাণিত হলাম।
রব্বানী চৌধুরী ০৭/১২/২০১৮, ০৮:৩০ মি:
অসাধারণ একগুচ্ছ শব্দের বুননে যে কবিতা গুচ্ছ।
ভাব প্রকাশে অনেক অনেক মুগ্ধ। কবিকে অনেক অনেক শুভেচ্ছা।
শম্পা ঘোষ ১০/১২/২০১৮, ২১:৩৯ মি:
মন্তব্যে মধুর সুর
বয়ে আনে এত দূর।
সুমিত্র দত্ত রায় ০৭/১২/২০১৮, ০৪:৪৩ মি:
ভিন্ন স্বাদের বিশ্লেষণ,
রকমফেরে মানব মন।
শম্পা ঘোষ ১০/১২/২০১৮, ২১:৪৪ মি:
মন্তব্যে মনের খুশি
বসে বসে বাজাই বাঁশী।
পারমিতা৫৮(অনুরাধা) ০৭/১২/২০১৮, ০৪:৩৮ মি:
সুন্দর কথামালায় সুন্দর বিন্যাস। শুভেচ্ছা অনেক প্রিয় কবি ।
শম্পা ঘোষ ১০/১২/২০১৮, ২১:৪৮ মি:
মন্তব্যে কথার ভিড়ে
খুশিটা রইল ঘিরে।
মনোজ ভৌমিক(দুর্নিবার কবি) ০৬/১২/২০১৮, ০৮:৩৪ মি:
অনন্য ত্রয়ী! বাস্তব অনুভবের কাব্যিক প্রকাশ।আন্তরিক শুভকামনা প্রিয় কবি।
শম্পা ঘোষ ১০/১২/২০১৮, ২১:৫৪ মি:
মন্তব্যে সিক্ত হলাম
মনকে ভিজিয়ে নিলাম।
ভালো থাকুন।শুভেচ্ছা রইল রাশি রাশি প্রিয় কবির জন্য।
মিনু গরেট্টী কোড়াইয়া (বৃষ্টিরানী) ০৬/১২/২০১৮, ০৪:১৪ মি:
সব কিছুতে মূল্য কষে জীবনটা যার মূল্যহীন...
জীবনের বাস্তব ছবি ফুটে উঠেছে।
শম্পা ঘোষ ১০/১২/২০১৮, ২২:০৭ মি:
মন্তব্যে বললো কবি
এঁকে ফেলি কত ছবি।
সহিদুল হক ০৬/১২/২০১৮, ০২:৪৭ মি:
দু দিনের এই খেলা ঘরে বাঁচতে কি সে জানে?
নিজের পাতেই হরহামেশা যে জন ঝোলটা টানে!
মায়ার খেলা খেলতে গিয়ে কুড়াচ্ছি কি পাপ-ই?
শব্দের ভাঁড় নয় এ মোটেই, এ যে রত্নের ঝাঁপি।
শম্পা ঘোষ ১০/১২/২০১৮, ২২:০৩ মি:
মন্তব্যে বাহারি পানের খিলি
খাও যদি করবো বিলি।
মোঃ রোকন আহমেদ ০৬/১২/২০১৮, ০০:২৯ মি:
একগুচ্ছ শব্দ ভাঁড়,অসাধারন একটি জীবনবোধের
কবিতা উপস্হাপনা করে গেলেন কবি দিদি।
শম্পা ঘোষ ১০/১২/২০১৮, ২২:১০ মি:
মন্তব্যে খুশির ঘরা
মনেতে রইল ভরা।
বিভূতি দাস ০৫/১২/২০১৮, ১৯:৫৭ মি:
এই কবিতা গুচ্ছ ভাঁড় নয় - অমৃত কুম্ভ ।
প্রত্যেকটি উপস্থাপনাই সত্যের অনুভবে রঞ্জিত।
আন্তরিক শুভেচ্ছা রইল প্রবাসী কবি বোনের জন্য।
শম্পা ঘোষ ১১/১২/২০১৮, ১৯:৪৭ মি:
মন্তব্যে আমের শাখা
গাছটি পড়েছে ঢাকা।
ভালো থাকুন।শ্রদ্ধা ও অশেষ শুভেচ্ছা রইল দেশী দাদার জন্য।
ড. প্রীতিশ চৌধুরী ০৫/১২/২০১৮, ১৬:৫৭ মি:
তৃপ্তির ঢেঁকুর, মায়ার বাঁধন, এরা কারা...
জীবনের তিনটি রঙের দুরন্ত ছবি ...
মুগ্ধ হলাম কবি ..
প্রীতি ও শুভেচ্ছা অনিবার প্রিয় কবি
শম্পা ঘোষ ১২/১২/২০১৮, ১৮:২০ মি:
মন্তব্যে রঙিণ ছবি
এঁকে চলে শুধুই কবি।
সঞ্জয় কর্মকার ০৫/১২/২০১৮, ১৫:৪১ মি:
অপূর্ব সুন্দর লিখেছেন প্রিয় কবি। তিনটি লিমেরিকই। আন্তরিক প্রীতি ও শুভেচ্ছা রইল।
শম্পা ঘোষ ১২/১২/২০১৮, ১৮:২৯ মি:
মন্তব্যে খুশির রেখা
মনেতে দিচ্ছে দেখা।
আবু কওছর ০৫/১২/২০১৮, ১৫:৩৪ মি:
ভিন্ন স্বাদের তিন গুচ্ছ শব্দ সম্ভার--!
খুব ভালো লাগলে!
শম্পা ঘোষ ১২/১২/২০১৮, ১৮:৩৪ মি:
মন্তব্যে ঘটির জলে
তৃষ্ণা মেটাই খেলে।
জে আর এ্যাগ্নেস ০৫/১২/২০১৮, ০৯:৩০ মি:
তিনটি ভিন্ন স্বাদের কাব্য পাঠে দারুণ লাগল।
অফুরন্ত মুগ্ধতা রেখে গেলাম প্রিয় কবির পাতায়।
ভাল থাকুন সাথে থাকুন সকল সময়।
শম্পা ঘোষ ১২/১২/২০১৮, ১৮:৩৯ মি:
মন্তব্যে জিলাপি ভাজা
মুচমুচে খেতে তাজা।
ভালো থেকো।অনাবিল শুভেচ্ছা রইল।
স্বপন গায়েন (উদয়ন কবি) ০৫/১২/২০১৮, ০৫:৫৩ মি:
সুন্দর জীবনমুখী লেখা।
শম্পা ঘোষ ১২/১২/২০১৮, ১৮:৪৫ মি:
মন্তব্যে সবুজ ঘাস
বিছিয়ে দিয়েছি চারিপাশ।
ভালো থেকো।অবিরাম শুভেচ্ছা রইল প্রিয় কবির জন্য।
নরেশ বৈদ‍্য ০৫/১২/২০১৮, ০৫:৩৫ মি:
তিনটি কাব্যের ধারা সাবলীল ভাবে জীবনের কথা বলে গেল অবিরাম ধারায়।সবুজ শুভেচ্ছায় রেখে গেলাম সর্বাঙ্গীন মঙ্গল কামনা প্রিয় কবি। ভালো থাকবেন, সুস্থ থাকবেন সবসময়।
শম্পা ঘোষ ১২/১২/২০১৮, ১৮:৫৬ মি:
মন্তব্যে ঝর্ণার জল
মনের ভিতর করে কলকল।
পারমিতা৫৮(অনুরাধা) ০৫/১২/২০১৮, ০৫:৩০ মি:
একগুচ্ছ গোলাপকুঁড়ি পাঠালাম। সুন্দর কাব্য শৈলী ।শুভেচ্ছা রইলো প্রিয় কবি ।
শম্পা ঘোষ ১২/১২/২০১৮, ১৮:৫৭ মি:
মন্তব্যে ফুলের গন্ধে
ভরে উঠে মন আনন্দে।
তৌহিদুজ্জামান তৌহিদ ০৫/১২/২০১৮, ০১:০২ মি:
ভালবাসা নিরন্তর।।।
শম্পা ঘোষ ১২/১২/২০১৮, ১৮:৫৯ মি:
মন্তব্যে ছোট্ট খুশি
পেতে বড় ভালোবাসি।
এম,এ, সালাম(সুর ও ছন্দের কবি) ০৪/১২/২০১৮, ২২:০৫ মি:
প্রিয় কবি,একগুচ্ছ শব্দের ভার,জীবনমুখী কবিতায় লক্ষ্য করলাম,প্রতি পাঁচ চরণের পর কবির নামের পুনরাবৃতি,বেশ লাগল পাঠে শব্দ চয়নে,
ভাল থাকুন পাতায় আসুন।
শম্পা ঘোষ ০৪/১২/২০১৮, ২২:৪৩ মি:
মন্তব্যে খেজুর গুড়
মনের হাড়ি হচ্ছে চুর।
শহিদ খাঁন ০৪/১২/২০১৮, ২০:১৩ মি:
"একগুচ্ছ শব্দের ভাঁড়" নামক বেশ সুন্দর এবং ছান্দসিক লেখণীই পাঠ করলাম আসর বরেন্যা,পরম হিতাকাঙ্খী কবি প্রিয় বন্ধু দিদি ভাইয়ের। পরম উদ্যমে এভাবেই লিখে যান বন্ধু। আন্তরিক প্রীতি ও শুভেচ্ছা রেখে গেলাম আপনার জন্য। আমার জন্য প্রাণ খোলা দোয়া ও আশীর্বাদ প্রার্থনা করবেন মহান স্রষ্টার কাছে। বর্তমানে আমি আবারও বেশ অসুস্থ্যতার ভিতরে থেকে কালাতিপাত করছি। যেটা বার বার বলতেও যেন লজ্জা করে। তবুও, তার ভিতর দিয়েও দীর্ঘদিনের লেখার অভ্যাসে এত দৈহিক কষ্টের ভিতর দিয়েও কম-বেশী আসর বন্ধুদের সাথে তালে তাল মিলিয়ে কিছু না কিছু লিখেই চলেছি অতীতের মত মাঝে-মধ্যে বিরামহীন হয়ে। দীর্ঘ ৭/৮ বছর ধরে দেহের দু'টি ভাল্ব এর মধ্যে মাত্র একটির অর্ধেক নিয়ে আজও অগণিত আপন ও প্রিয় পরম হিতাকাঙ্খী ভক্তদের ভালোবাসা ও দিল খোলা দোয়া এবং আশীর্বাদে মহান স্রষ্টার পরম রহমতের বরকতে এখনো বেঁচে আছি আপনাদের মাঝে আপু। হয়তো, এই ক্ষুদ্র ব্যক্তিটির দ্বারা পরম করুনাময় জগৎ বাসিকে কিছু দেবার লক্ষ্যে এখনো এভাবে বাঁচিয়ে রেখেছেন আপনাদের মত মহান ও উচ্চমনা ব্যক্তিত্ব সম্পন্ন ব্যক্তিদের মাঝে। জানিনা, কত টুকুই তার সম্ভব হবে এই অধম ব্যক্তিটির দ্বারা। এমতাবস্থায়, আসরের সকল কবি ভাই, বোন এবং বন্ধুদের কাছে সবিনয় দোয়া এবং আশীর্বাদ প্রার্থী। সবাই সুস্থ্য শরীর নিয়ে ভাল থাকুন এবং এভাবে উচ্চ ব্রেইনের উক্তি গুলো প্রয়োগ করে জগৎবাসীর কল্যাণে কিছু রেখে যাবার ঔদাত্য আহ্বান রেখে গেলাম সুপ্রিয় কবি বন্ধু দিদি ভাই। আমার লেখণীতে কোন প্রকারের কষ্ট পেলে নিজগুনে আমাকে ক্ষমা করে দিবেন। ভাল থাকুন কবি প্রিয় বোন ও দিদি ভাই।
শম্পা ঘোষ ০৪/১২/২০১৮, ২২:২৭ মি:
মন্তব্যে সবুজ পাতা
ভরে গেছে মনের খাতা।
ভালো থাকুন,ভালো হয়ে উঠুন এই প্রার্থনা করি সবসময়।
অনন্ত শুভেচ্ছা রইল শহিদ দাদাভাইয়ের জন্য।
প্রবীর চ্যাটার্জী(ভোরের পাখি) ০৪/১২/২০১৮, ১৯:৪৮ মি:
একগুচ্ছ শব্দের কারুকার্যে কবিতা হয়ে উঠেছে সুসজ্জিত আলপনা।
শারীরিক দিক দিয়ে কিঞ্চিৎ ভালো বোধ করলেও মানসিক ট্রমা থেকে নিজেকে কিছুতেই মুক্ত করতে পারছিনা।
ভাগিনীসুলভ ভালোবাসা।
শম্পা ঘোষ ০৪/১২/২০১৮, ২২:০৭ মি:
মন্তব্যে গোলাপ জল
সতেজ হলো মনের তল।
পাতায় দাদাকে পেয়ে বোনের মনটা ভীষণ ভালো হয়ে গেলো,আমি ভরসা দিয়ে বলছি আস্তে আস্তে সময় নিয়ে সব ঠিক হয়ে যাবে,শুধু মনটাকে ব্যস্ত রাখতে হবে নানান ভালোলাগার মাধ্যমে।শরীর এবং মন দুটো থেকেই তাড়াতাড়ি ভালো হয়ে উঠুন।
শ্রদ্ধা ও প্রণাম রইল সবসময়।